Poliisi kaipaa lisää havaintoja jo aiemmin tiedotetusta seksuaalirikoksesta, jonka uhriksi nuori nainen joutui varhain lauantaiaamuna Joensuussa. Rikos tapahtui Joensuun hautausmaan vieressä kulkevalla sorapäällysteisellä kevyen liikenteen väylällä, Rauhankadun Shellin lähellä lauantaina 12.9.2015 noin kello 03.30.

Tekijän tuntomerkit:

- tummaihoinen mies

- puhui huonoa, mutta ymmärrettävää suomea

- vähän lyhyempi kuin 175 cm

- yli 20-vuotias, mutta alle 40-vuotias

- päällä valkoinen huppari jossa mustia koukerokuvioita

- tummat housut

- kultainen panssariketju kaulassa

- vartaloltaan atleettinen, harteikas, vartalon rakenne "kärkikolmiomallinen"

Tiedotetta muokattu 15.9.2015 klo 14:

Tekijän tuntomerkkeihin on tullut vielä tarkennusta niin, että tekijällä on mustat korvan yläreunaan yltävät rastahiukset.

Poliisi pyytää ilmoittamaan tapahtumaan liittyvistä havainnoista, tiedoista tai vihjeistä virka-aikana joko numeroon 0295 456 220 tai 0295 415 320 ja virka-ajan ulkopuolella hätäkeskukseen numeroon 112. Tietoja voi laittaa myös sähköpostilla vihjeet.ita-suomi@poliisi.fi.